ΚΑΝΟΝΙΣΜΟΣ (ΕΟΚ) αριθ. 565/68 ΤΗΣ ΕΠΙΤΡΟΠΗΣ της 24ης Απριλίου 1968 περί μη καθορισμού συμπληρωματικών ποσών για τους εσφαγμένους αλέκτορες, όρνιθες και ορνίθια, τις νήσσες και τις χήνες προελεύσεως Πολωνίας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

την συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό αριθ. 123/67/ΕΟΚ του Συμβουλίου της 13ης Ιουνίου 1967 «περί κοινής οργανώσεως αγοράς στον τομέα του κρέατος πουλερικών» (1),

(1) ΕΕ αριθ. 117 της 19.6.1967, σ. 2301/67.

τον κανονισμό αριθ. 123/67/ΕΟΚ της Επιτροπής της 26ης Ιουνίου 1967 «περί καθορισμού του συμπληρωματικού ποσού για τις εισαγωγές πτηνοτροφικών προϊόντων προελεύσεως τρίτων χωρών (2), και ιδίως το άρθρο 4,

(2) ΕΕ αριθ. 129 της 28.6.1967, σ. 2577/67.

Εκτιμώντας:

ότι όταν για ένα προϊόν η τιμή προσφοράς «ελεύθερο στα σύνορα» πέφτει κάτω από την τιμή ανασχέσεως, η εισφορά η οποία εφαρμόζεται για το προϊόν αυτό, πρέπει να αυξάνεται κατά ένα συμπληρωματικό ποσό ίσο με τη διαφορά μεταξύ αυτής της τιμής προσφοράς και της τιμής ανασχέσεως

ότι, εντούτοις, η εισφορά δεν αυξάνεται κατά το συμπληρωματικό αυτό ποσό όταν πρόκειται για τρίτες χώρες οι οποίες είναι διατεθιμένες και δύνανται να εγγυηθούν ότι η τιμή που εφαρμόζεται κατά την εισαγωγή στην Κοινότητα προϊόντων που κατάγονται και προέρχονται από το έδαφός τους, δεν θα είναι κατώτερη της τιμής ανασχέσεως και ότι κάθε εκτροπή του εμπορίου θα αποφευχθεί

ότι με επιστολή της 24ης Απριλίου 1978, η κυβέρνηση της Λαϊκής Δημοκρατίας της Πολωνίας δήλωσε ότι είναι διατεθειμένη να δώσει τις εγγυήσεις αυτές για τις εξαγωγές προς την Κοινότητα εσφαγμένων αλεκτόρων, ορνίθων και ορνιθίων, νησσών και χηνών ότι αυτή θα μεριμνήσει ώστε οι εξαγωγές αυτές να πραγματοποιούνται μόνον μέσω του κρατικού πρακτορείου εξωτερικού εμπορίου «Animex» ότι θα μεριμνήσει επίσης ώστε οι παραδόσεις των προαναφερθέντων προϊόντων να μην πραγματοποιούνται σε τιμές «ελεύθερο στα σύνορα» της Κοινότητος, κατώτερες της τιμής ανασχέσεως που ισχύει κατά την ημέρα του εκτελωνισμού ότι για το σκοπό αυτό θα φροντίσει ώστε το κρατικό πρακτορείο εξωτερικού εμπορίου «Animex» να αποφύγει κυρίως τη λήψη μέτρων τα οποία είναι δυνατό εμμέσως να επιφέρουν πτώση των τιμών κάτω των τιμών ανασχέσεως, όπως η ανάληψη των εξόδων εμπορίας ή μεταφοράς, η χορήγηση εκπτώσεων, η σύναψη συμφωνιών για συνδεδεμένες εμπορικές συναλλαγές ή κάθε άλλο μέτρο ανάλογου αποτελέσματος

ότι η Κυβέρνηση της Λαϊκής Δημοκρατίας της Πολωνίας έχει επιπλέον δηλώσει ότι είναι διατεθειμένη να ανακοινώνει κατά τακτά διαστήματα στην Επιτροπή μέσω του κρατικού πρακτορείου εξωτερικού εμπορίου «Animex» τις λεπτομέρειες για τις εξαγωγές εσφαγμένων αλεκτόρων, ορνίθων και ορνιθίων, νησσών και χηνών προς την Κοινότητα και να παρέχει στην Επιτροπή την δυνατότητα ασκήσεως συνεχούς ελέγχου για την αποτελεσματικότητα των ληφθέντων μέτρων

ότι τα προβλεπόμενα σχετικά με την τήρηση της εγγυήσεως αυτής έχουν συζητηθεί λεπτομερώς με τους αντιπροσώπους της Λαϊκής Δημοκρατίας της Πολωνίας ότι μετά τις συζητήσεις αυτές δύναται να θεωρηθεί ότι η Λαϊκή Δημοκρατία της Πολωνίας είναι σε θέση να τηρήσει την εγγύηση που έδωσε ότι συνεπώς δεν πρέπει να εισπράττεται συμπληρωματικό ποσό κατά τις εισαγωγές των ανωτέρω αναφερομένων προϊόντων καταγωγής και προελεύσεως της Λαϊκής Δημοκρατίας της Πολωνίας

ότι η Επιτροπή Διαχειρίσεως του Κρέατος Πουλερικών και Αυγών δεν έχει διατυπώσει γνώμη εντός της προθεσμίας που ετάχθη από τον πρόεδρο αυτής,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

ρθρο 1

Οι εισφορές που καθορίζονται σύμφωνα με το άρθρο 4 του κανονισμού αριθ. 123/67/ΕΟΚ δεν αυξάνονται κατά ένα συμπληρωματικό ποσό για τις εισαγωγές των ακολούθων προϊόντων της κλάσεως ex 02.02 του κοινού δασμολογίου καταγωγής και προελεύσεως της Λαϊκής Δημοκρατίας της Πολωνίας:

α) Αλέκτορες, όρνιθες και ορνίθια εσφαγμένα, μη τεμαχισμένα, παρουσιαζόμενα αποπτερωμένα, απεντερωμένα, μετά της κεφαλής και των ποδών, αποκαλούμενα «ορνίθια 83%».

β) Αλέκτορες, όρνιθες και ορνίθια εσφαγμένα, μη τεμαχισμένα, παρουσιαζόμενα αποπτερωμένα, κενά, άνευ της κεφαλής και των ποδών αλλά μετά της καρδίας, του συκωτιού και του στομάχου, αποκαλούμενα «ορνίθια 70%».

γ) Αλέκτορες, όρνιθες και ορνίθια εσφαγμένα, μη τεμαχισμένα, παρουσιαζόμενα αποπτερωμένα, κενά άνευ της κεφαλής και των ποδών και άνευ της καρδίας, του συκωτιού και του στομάχου, αποκαλούμενα «ορνίθια τύπου 65%».

δ) Νήσσαι εσφαγμέναι, μη τεμαχισμέναι, παρουσιαζόμεναι αποπτερωμέναι, ουχί κεναί ή απεντερωμέναι, μετά της κεφαλής και των ποδών, αποκαλούμεναι «νήσσαι 85%».

ε) Νήσσαι εσφαγμέναι, μη τεμαχισμέναι, παρουσιαζόμεναι αποπτερωμέναι, κεναί άνευ της κεφαλής και των ποδών, μετά ή άνευ της καρδίας, συκωτιού και στομάχου, αποκαλούμεναι «νήσσαι 70%».

στ) Χήνες εσφαγμέναι, μη τεμαχισμέναι, παρουσιαζόμεναι αποπτερωμέναι, αφαιματωμέναι, ουχί κεναί, μετά της κεφαλής και των ποδών, αποκαλούμεναι «χήνες 82%».

ζ) Χήνες εσφαγμέναι, μη τεμαχισμέναι, παρουσιαζόμεναι αποπτερωμέναι, κεναί, άνευ της κεφαλής και των ποδών μετά ή άνευ της καρδίας και του στομάχου, αποκαλούμεναι «χήνες 75%».

ρθρο 2

Ο παρών κανονισμός αρχίζει να ισχύει την τρίτη ημέρα από της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Έγινε στις Βρυξέλλες, στις 24 Απριλίου 1968.

Για την Επιτροπή

Ο Πρόεδρος

Jean REY